
Parlamentul României

Camera Deputaţilor                                                                                                                                                                                                                                   
	Comisia pentru apărare, ordine

publică şi siguranţă naţională

Nr.32/263/2008
	                                    Bucureşti, 10.04.2008 

                          PL x. 106/2008


RAPORT 

asupra proiectului de Lege pentru ratificarea Memorandumului de Înţelegere între Guvernul României şi Guvernul Regatului Suediei privind cooperarea în domeniul apărării, semnat la Bucureşti la 9 noiembrie 2007 şi la Stockholm la 20 noiembrie 2007

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Memorandumului de Înţelegere între Guvernul României şi Guvernul Regatului Suediei privind cooperarea în domeniul apărării, semnat la Bucureşti la 9 noiembrie 2007 şi la Stockholm la 20 noiembrie 2007, trimis cu adresa nr. PL.x. 106 din 5 martie 2008 şi înregistrat cu nr.32/263 din 06.03.2008. 


Consiliul Legislativ, cu nr. 177/20.02.2008, a avizat favorabil acest proiect de lege, cu observaţii şi propuneri.
Comisia pentru politică externă, cu nr. 33/PLx 106 din 12.03.2008 a avizat favorabil proiectul de lege. 
Comisia juridică, de disciplină şi imunităţi, cu nr. PL - x 106 din 18.03.2008 a avizat favorabil proiectul de lege. 


Proiectul de lege are ca obiect de reglementare ratificarea Acordului între cele două guverne, stabilind cadrul legal pentru cooperarea în domeniul apărării.
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale       art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

4. La lucrările Comisiei au fost prezenţi 22 deputaţi din totalul de 25 de membri.

5. La dezbateri au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, doamna Gabriela Morariu şi domnul     cpt. Florentin Ilie, consilieri juridici în cadrul Ministerului Apărării.

Datorită unor erori materiale, textul Memorandumului în limba română, engleză şi suedeză, conforme cu originalul, au fost înlocuite de iniţiator şi sunt ataşate prezentului raport.

În urma dezbaterilor, în şedinţa din 18 martie 2008, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege. 
Preşedinte, 

Costică Canacheu 
